title: Mayestrato Viello
text: Iste articlo ye sobre a comarca natural de Castellón. Ta atros emplegos se veiga Mayestrato (desambigación).
  
  O Mayestrato Viello u Mayestrato (Maestrat Vell o Maestrat en catalán) ye lo Mayestrato orichinal, una comarca natural situata en o norte d'a provincia de Castellón, a l'este d'a Teruel. Muga a lo norte con a comarca de Los Puertos de Moriella, a Tinenza de Benifasar, y Catalunya, y a lo sud con a Tinenza de Miravet y a Tinenza de l'Alcalatén.
  
  En a Edat Meya se deciba en catalán Maestrat de Montesa (y en aragonés s'escribiba Maestrado de Montesa), fendo referencia a la orden de Montesa, que sustituyó a la orden d'o Temple en esta comarca, mientres que en o territorio Teruelano de Las Tres Bailías estió a orden d'o Hespital la que sustituyó a los termplers. Con as Guerras Carlistas a comarca d'as Las Tres Bailías prenerá tamién o nombre de Maestrat en catalán u Maestrazgo en castellano.
  
  O Mayestrato viello u Mayestrato orichinal se puet subdividir en dos comarcas prou diferenciatas: l'Alto Mayestrato y lo Baixo Mayestrato, nomes aproveitatos por dos demarcacions oficials que salen d'a comarcalización de Castellón. Atras partz d'o Mayestrato Viello s'han incluito en as comarcas d'a Plana Alta y l'Alcalatén.
  
  Territorios que mugan con Aragón